Qırımtatar Vikipediyasınıñ marafonı içün 500-den ziyade maqale yazılğan - Seythalilev
Для марафону кримськотатарської Вікіпедії вже написано понад 500 статей - Сейтхалілєв
Oraq aynıñ 15 qadar Vikipediyanıñ tolduruvı boyunca "Serbest Entsiklopediya: Qırımtatar Vikipediyasını yazamız” adlı marafon süre edi. Kelecek marafon, bu yıl küzde başlanacaq. İstegen er biri, iştirak ete bile. Yekâne şart - qırımtatar tilniñ bilüvi. İçtimaiy Qırımnı Vaqtınca işğal etilgen territoriyalarnıñ reintegratsiyası meseleler nazir muavini Snaver Seythalilev bildirgeni kibi, yaşlar ve til taşıyıcılarnıñ celp etüvi ve birleştirüvi- tilniñ 10 yıllıq inkişaf yolunıñ başlanuvıdır. “O, avtomatik tercimesi istidatınıñ yaratuvı içün müim. Qırımtatar Vikipediyasınıñ inkişaf tarihını alsaq, maqalelerniñ yazuv miqdarına köre, ilk atlaması 2014 senesi edi, şimdi ise- ekincisidir. Vikipediyanıñ tarihında ekinci rekordını etemiz”,- dedi o. Seythalilev daa şunı qoştı ki, eñ azdan on eñ faal iştirakçısı, ediyelik ve maddiy mukâfatını alacaq. Qırımtatarca Vikipediyası, endi 13 yıl bar. Bu vaqıt devamında onıñ içinde 10 biñ maqale peyda olğan. Marafon çerçivelerinde daa bir qaç biñ maqale ve Qırımnıñ işğal mevzusına dair  bir qaç yüz maqaleniñ yazılması planlaştırıla edi. Alina Bondarenkonıñ sözlerine köre, marafon, qırımtatar tilini ögrengenlerine yardım eter, çünki ağda bu tilde olğan internet-resurslarnıñ sayısı yeterli degil. Marafon, Ukrainada bu tilniñ inkişaf ve populârlaştıruvı içün munasip bir adım olacaqtır. Alina Bondarenko. Menba: facebook.com/Алина Бондаренко Bondarenko, qırımtatar tilni soñki 5 yıl devamında ögrene. Vikipediyanı bu tilnen toldurmaq içün 40-tan ziyade maqaleni tercime etken. “Men, qırımtatar ve ukrain mevzularına ait olğan yüz maqale arasında mevzularnı seçip ala edim, çünki Qırım içün müim olğan şahıslar, coğrafiy obyektler ve halqara teşkilâtlar aqqında maqaleler bar edi”,-qayd etti müellif. “Vikimedia Ukraina” CB programmasınıñ koordinatorı Anton Protsük bildirgeni kibi, qırımtatar til bölüginiñ inkişafında endi çoqtan yardım eteler ve bu marafon, Vikipediyanı bu tilnen toldurmağa adamlarnıñ celp etilmesi içün yahşı bir fırsat olur edi. “Vikipediya- dünyadaki eñ büyük onlayn-etsiklopediyasıdır. Bedava, irişim içün para almay, reklamanı satmay, bütün insanlıq içün faydalı olğan serbest bilgilerniñ şiddetli bir temeli ola”,- dep añlattı o. Anton Protsük. Menba: facebook.com/Олена Ангелова/Студії живої історії
До 15 липня тривав онлайн-марафон із наповнення Вікіпедії - "Serbest Entsiklopediya: Пишемо кримськотатарську Вікіпедію". Наступний марафон стартує восени цьогоріч. Взяти участь зможе кожен охочий. Єдина умова - знання кримськотатарської мови. Як повідомив Суспільному Крим заступник міністра з питань реінтеграції тимчасово окупованих територій Снавер Сейтхалілєв, залучення та об'єднання молоді та носіїв - початок 10-річного шляху розвитку мови. “Це важливо для створення потенціалу автоматичного перекладу. Якщо брати історію розвитку кримськотатарської Вікіпедії, то перший стрибок був у 2014 році у написання кількості статей, і зараз - це другий стрибок. Ми робимо другий рекорд в історії Вікіпедії”, - сказав він. Сейтхалілєв також додав, щонайменше десятьох найактивніших авторів чекають сувеніри та матеріальні призи. Вікіпедія кримськотатарською існує вже 13 років. За цей час в ній з'явилось 10 тисяч статей. В рамках марафону планувалось написання ще тисячі статей, а також сотні статей на теми окупації Криму. За словами Аліни Бондаренко, марафон допоможе тим, хто вивчає кримськотатарську мову, тому що наразі бракує в мережі інтернет-ресурсів цією мовою. Марафон стане слушним кроком для розвитку і популяризації цієї мови в Україні. Аліна Бондаренко. Джерело: facebook.com/Алина Бондаренко Бондаренко вивчає кримськотатарську мову останні 5 років. Вона переклала понад 40 статей для наповнення Вікіпедії на цій мові. “Я обирала теми саме зі ста статей, які стосуються кримськотатарських тем та українських, тому що там теж були статті про постатей важливих для Криму, і географічні об'єкти, і міжнародні організації”, - зазначила авторка. Координатор програм ГО "Вікімедіа Україна" Антон Процюк повідомив, що вони вже давно допомагають в розвитку кримськотатарського мовного розділу і цей марафон дуже гарна можливість змотивувати людей долучатись до наповнення Вікіпедії цією мовою. “Вікіпедія - це найбільша в світі онлайн-енциклопедія вільних знань. Безкоштовна, не бере грошей за доступ, не продає рекламу, є потужною базою вільних знань, яка корисна всьому людству”, - пояснив він. Антон Процюк. Джерело: facebook.com/Олена Ангелова/Студії живої історії